b'\n_START_ARTICLE_\nCarmen Kass\n_START_SECTION_\nModellina\n_START_PARAGRAPH_\n14-aastase Carmeni avastas modellindusega tegelev itaallasest agent, kes tegi talle t\xc3\xb6\xc3\xb6pakkumise, kuid t\xc3\xbctarlapse ema ei olnud sellega n\xc3\xb5us. Kohaliku modelliagentuuri Baltic Modelsi kaudu kirjutas ta ise endale loa ning lahkus kolmeks kuuks Milanosse, kus algas tema modellikarj\xc3\xa4\xc3\xa4r.                             _NEWLINE_18-aastaselt kolis Carmen Pariisi, kus saavutas kiiresti edu ning j\xc3\xb5udis paljude moeajakirjade esikaanele: _NEWLINE_L\'Officiel ja Vogue (Prantsusmaa) 1997, Elle (Austraalia), Image (Inglismaa), Madame Figaro, Num\xc3\xa9ro, Vogue (Prantsusmaa) ja Vogue (Ameerika) 1999._NEWLINE_Aastal 2000 valis ajakiri Vogue ta aasta modelliks._NEWLINE_Ta on teinud koost\xc3\xb6\xc3\xb6d selliste tuntud disaineritega nagu Alberta Ferretti, Anna Sui, BCBG, Bill Blass, Calvin Klein, Chanel, Christian Dior, DKNY, Dolce & Gabbana, Gianfranco Ferr\xc3\xa9, Gianni Versace, Gucci, Jill Stuart, MaxMara, Michael Kors, Moschino, Nicole Miller, Prada, \xc3\x93scar de la Renta, Ralph Lauren, Tommy Hilfiger ja Valentino._NEWLINE_Carmen on poseerinud ka disainerit\xc3\xb6\xc3\xb6de jaoks \xe2\x80\x93 Calvin Klein, Chanel, Donna Karan, General Motors, Guy Laroche, Krizia ja Versace._NEWLINE_Olles New Yorgis, sai temast kahe suurima Ameerika moeajakirja, Vogue\'i ja Harper\'s Bazaari p\xc3\xb5hiline m\xc3\xbc\xc3\xbcgiartikkel. 2009. aasta juunis poseeris ta Saksamaa ajakirjale Stern._NEWLINE_Carmen on osanik oma esimeses modelliagentuuris Baltic Models.\n_START_SECTION_\nMeedias\n_START_PARAGRAPH_\n2003. aasta augustis intervjueeris Urmas Ott teda telesaates "Augustivalgus" (1/7) ning sama aasta detsembris oli ta k\xc3\xbclaline Craig Kilborni saates "The Late Late Show"._NEWLINE_Tal on olnud ka \xc3\xbcksikuid filmirolle. 2001. aastal m\xc3\xa4ngis ta Ben Stilleri kom\xc3\xb6\xc3\xb6dias "Zoolander" iseennast. 2004. aastal m\xc3\xa4ngis ta peaosa Ilmar Taska m\xc3\xa4ngufilmis "T\xc3\xa4na \xc3\xb6\xc3\xb6sel me ei maga"._NEWLINE_Carmen Kassi tegelaskuju kasutas oma romaanis "The Princess Diaries, Volume II: Princess in the Spotlight" ameerika kirjanik Meg Cabot.\n_START_SECTION_\n\xc3\x9chiskondlik tegevus\n_START_PARAGRAPH_\n23. mail 2004 valiti Carmen Kass Eesti Maleliidu \xc3\xbcldkoosolekul \xc3\xbcheh\xc3\xa4\xc3\xa4lselt EML-i presidendiks_NEWLINE_. Selles ametis oli ta kuni 2011. aasta aprillini. 2004. aastal astus ta ka erakonna Res Publica liikmeks ning kandideeris selle nimekirjas 2004. aasta Euroopa Parlamendi valimistel, kus talle anti ligi 2000 h\xc3\xa4\xc3\xa4lt, kuid mandaati ta ei saanud.'